burgasdotpro/wikipedia huggingface dataset:
Mitsubishi Pajero Sport

Mitsubishi Pajero Sport (dostupný tiež pod názvami Mitsubishi Montero/Shogun Sport, Mitsubishi Challenger, Mitsubishi Nativa a Mitsubishi G-Wagon) je SUV, ktoré od roku 1996 vyrába japonská automobilka Mitsubishi Motors. Dostupný je ako 4-dverové SUV.
Prvá generácia (1996 – 2008).
Výroba začala v Japonsku v roku 1996 a bol dostupný na väčšine exportných trhoch od roku 1997. Bol známy pod viacerými názvami, ako Challenger, Pajero Spport v Európe, Montero Sport v Severnej a Južnej Amerike, Nativa v niektorých častiach Strednej Ameriky a Stredného Východu, Shogun Sport v Spojenom kráľovstve a G-Wagon v Thajsku. Prvá generácia Pajera Sport bola postavená na podvozku Pajera druhej generácie. Podobne ako Pajero, má nezávislé predné pruženie s torznými tyčami a tuhú zadnú nápravu. Okrem mnohých faceliftov počas rokov, hlavnou zmenou bola výmena zadných listových pružín za vinuté pružiny koncom roku 2000. Ako rástla jeho popularita, bola v roku 2003 v Číne a v roku 2006 v Brazílii uvedená lokálna montáž pre zahraničné trhy. Predaj bol v Japonsku ukončený v roku 2003, v Severnej Amerike v roku 2004 (kde bol nahredený modelom Endeavor) a v strednej a západnej Európe v roku 2008.
Druhá generácia (2008 – súčasnosť).
Druhá generácia Pajera Sport postavená na základe podvozku s rebrinovým rámom automobilu Mitsubishi L200 bola postupne uvedený na vybrané trhy (Rusko, juhovýchodná Ázia, Stredný východ, Latinská Amerika, Afrika a Oceánia) počas jesene 2008, potom ako bola predstavená na Moscow Auto Salon. Dostupné boli 2,5 alebo 3,2-litrové dieselové a 3,0 alebo 3,5-litrové V6 benzínové motory, kým v ponuke bola 5- alebo 7-sedadlová konfigurácia interiéru. Ako aj pick-up L200, v ktorom má základ, výroba nového Pajera Sport pre všetky trhy je situovaná v Thajsku.
Melle (Belgicko)

Melle je belgická obec vo Flámskom regióne v provincii Východné Flámsko.
Obyvateľstvo.
Obec má približne 10 774 obyvateľov (2010). 
Časti obce.
Od 1. januára 1977 obec Melle pozostáva z týchto častí (bývalých obcí):
Merelbeke

Merelbeke je belgická obec vo Flámskom regióne v provincii Východné Flámsko.
Obyvateľstvo.
Obec má približne 23 117 obyvateľov (2010). 
Časti obce.
Od 1. januára 1977 obec Merelbeke pozostáva z týchto častí (bývalých obcí):
Eye of the Tiger

„Eye of the Tiger“ je singel americkej rockovej skupiny Survivor, z ich tretieho albumu "Eye of the Tiger". Ako singel bol vydaný 29. mája 1982, teda v rovnakom roku ako album. Skladba bola napísaná na žiadosť herca Sylvestta Stallona, ktorý nebol schopný získať povolenie pre skladbu „Another One Bites the Dust“ od skupiny Queen. Skladba bola ústrednou skladbou filmu "Rocky III". Skladba je nezabudnuteľná predovšetkým pre svoj gitarový riff a hymnový refrén.
L’amour toujours

„L’amour toujours“ (tiež zvaná „I’ll Fly with You“) je skladba talianskeho DJa Gigiho D’Agostina z jeho albumu "L’Amour Toujours". Skladba bola vydaná pre americké kluby a tanečné rádiá koncom apríla 2001 a vo vinylovom formáte bola vydaná dňa 12. júna 2001. V Európe bola vydaná v októbri 2001. Skladba dosiahla dňa 15. septembra 2001 78. miesto v rebríčku Billboard Hot 100.
Zoznam skladieb.
CD EP
12" Vinyl EP
CD Maxi
CD singel s Another Way
Ostatné verzie
Futbal na Arabských hrách

 
Futbal na Arabských hrách je futbalový turnaj národných družstiev, ktorý sa koná v rámci multišportového podujatia Arabských hier a organizuje ho Arabská olympijská únia (UANOC) v spolupráci Arabskou futbalovou úniou (UAFA). Do programu hier bol turnaj oficiálne zaradený na hneď na prvých Arabských hrách v roku 1953 v egyptskej Alexandrii. Futbalový turnaj sa odvtedy na hrách organizuje pravidelne a vždy len v mužskej kategórii. Najúspešnejším tímom je , ktorý na turnaji zvíťazil štyrikrát.
Saint-Jean-Cap-Ferrat

Saint-Jean-Cap-Ferrat (franc. výslovnosť [sɛ̃ ʒɑ̃ kap fɛʁa], tal. San Giovanni Capo Ferrato) je francúzska obec v departemente Alpes-Maritimes a regióne Provence-Alpes-Côte d’Azur na juhovýchode Francúzska. Je situovaná na polostrove blízko Beaulieu-sur-Mer a Villefranche-sur-Mer v zálive Cap-Ferrat. Subtropická klíma a pokoj z nej urobili turistickú destináciu vyšších vrstiev spoločnosti. Obec žije hlavne z turistického ruchu. Hromadná doprava osôb sa uskutočňuje autobusovou linkou. od obce, v Nice, sa nachádza letisko. 
Poloha.
Obec má rozlohu . Najvyšší bod je položený a najnižší bod 
Dejiny.
Starý názov Saint-Jean-Cap-Ferrat bol Anao. Obec bola obývaná Ligúrčanmi, potom Lombarďanmi okolo 575. 
Na začiatku stredoveku v 8. storočí ju dobyli Saracéni. Odišli v 11. storočí.
V 1388 v dôsledku dedičstva patrila grófstvu Nice, no znovu pripadla vojvodstvu Savojsko. Obec bola opevnená počas savojskej vlády. 
V roku 1561 za panovania vojvodu Emmanuela-Philiberta Savojského bola postavená pevnosť Saint-Hospice. 
V roku 1706 bola dobytá a zničená vojvodom z Berwicku pri príležitosti dobytia Nice Francúzskom.
Saint-Jean sa stal viackrát francúzskym územím medzi 1720 – 1820. Nakoniec bol pripojený k Francúzsku v roku 1860 spolu s grófstvom Nice. 
V 1904 bola obec oddelená od Villefranche-sur-Mer a stala sa samostatnou obcou. 
V roku 1907 bola pomenovaná ako Saint-Jean-Cap-Ferrat z predošlého názvu Saint-Jean-sur-Mer.
Aktuálne je jednou z hlavných rezidenčných miest v Côte d’Azur s mnohými luxusnými nehnuteľnosťami.
Historické a moderné objekty.
Botanická záhrada, Zoologická záhrada, maják, stredoveké opevnenie, Villa Ephrussi Beatrice Rotschildovej, kostol Saint-Jean-Baptiste, luxusný hotel Grand Hôtel du Cap-Ferrat v prostredí krásnej záhrady.
Obyvateľstvo.
Počet obyvateľov obce je ().
Nasledujúci graf zobrazuje vývoj počtu obyvateľov v obci.
Generálny štáb Ozbrojených síl Slovenskej republiky

Generálny štáb Ozbrojených síl Slovenskej republiky je organizačnou časťou Ministerstva obrany Slovenskej republiky a zabezpečuje velenie Ozbrojených síl Slovenskej republiky. Generálny štáb Ozbrojených síl Slovenskej republiky sídli v Bratislave a na čele generálneho štábu je náčelník generálneho štábu, ktorý velí ozbrojeným silám. Náčelníka generálneho štábu vymenúva a odvoláva prezident Slovenskej republiky na návrh vlády. Je podriadený ministrovi obrany, ktorému zodpovedá za výkon svojej funkcie. Náčelníkom Generálneho štábu Ozbrojených síl Slovenskej republiky je od 7. mája 2018 generál Ing. Daniel Zmeko. Predošlým náčelníkom bol od 6. mája 2014 generál Ing. Milan Maxim.
Na zabezpečenie jednotného velenia ozbrojeným silám v čase vojny a vojnového stavu sa vytvára hlavné miesto velenia ozbrojených síl; vytvára ho generálny štáb po doplnení profesionálnymi vojakmi z veliteľstva pozemných síl, veliteľstva vzdušných síl a veliteľstva síl výcviku a podpory.
Bývalý náčelník GŠ, gen. Ľubomír Bulík zaviedol v roku 2005 tradíciu piatkov po anglicky. Brífingy GŠ sa tak uskutočňujú v jednom z oficiálnych jazykov NATO. „Sme súčasťou Severoatlantickej aliancie, kde partneri medzi sebou oficiálne používajú angličtinu a francúzštinu. Udržiavať si vysokú úroveň znalosti jazyka je preto nevyhnutné,“ vysvetlil jeho nástupca generálmajor Peter Vojtek, ktorý v tradícii bude pokračovať.
Priamo podriadené jednotky a útvary.
Generálnemu štábu je priamo podriadených niekoľko jednotiek a útvarov:
Kozol

Kozol môže byť:
Košická ulica (Žilina)

Košická je ulica v Žiline a tvorí ju časť štvorpruhového prieťahu cesty I/18 mestom. Križuje mestský okruh.
Priebeh.
Je pokračovaním Predmestskej ulice a začína na križovatke s ulicou M. R. Štefánika pri SAD Žilina. Pokračuje východným smerom križovatkou s Nemocničnou a ulicou Na Horevaží pri HM Tesco. Nasleduje križovatka s ulicou Pri celulózke (cesta III/018089 do Višňového) a ulicou Svätého Cyrila a Metoda (na Vlčince), za ktorou sa zužuje do dvoch pruhov a opúšťa hranice mesta. Tu sa zároveň končí jej pomenovanie Košická a pokračuje ako cesta I/18 smerom na Strečno.
Kragujevská ulica

Kragujevská ulica je ulica v Žiline a tvorí ju štvorpruhový privádzač z diaľnice D3. 
Priebeh.
Je pokračovaním Hričovskej ulice a začína na moste cez Rajčanku v mestskej časti Strážov. Prechádza ňou cesta I/61 a tvorí privádzač v smere od Bratislavy. Hustú dopravu komplikujú odbočenia a prístupy k priemyselným a obchodným prevádzkam, ktoré lemujú ulicu. Tá pokračuje na estakádu, kde končí križovatkou s mestským okruhom a ulicou Mostná a Estakáda.
Na Horevaží (Žilina)

Na Horevaží je ulica v Žiline a tvorí časť mestského okruhu, pričom po nej vedie cesta I/60.
Priebeh.
Začína na pobreží Váhu na križovatke cesty II/583A (smer Terchová) a mestského okruhu a nadväzuje na Ľavobrežnú ulicu. Prechádza ňou cesta I/60, ktorou vedie hlavný dopravný prúd od Bratislavy a Čadce na Poprad. Mostom prekonáva železničnú trať Žilina – Košice a pokračuje južným smerom popri HM Tesco na križovatku s Košickou a Nemocničnou ulicou, kde končí.
Billy Crystal

Billy Crystal (* 14. marec 1948, Manhattan, New York) je americký herec, spisovateľ, producent, komik a filmový režisér. Známym sa stal v 70. rokoch vďaka seriálu ABC "Soap". Hral vo filmoch "Keď Harry stretol Sally" a "Dobrodruhovia z veľkomesta". Osemkrát moderoval udeľovanie Oscarov.
Nestor kea

Nestor kea ("Nestor notabilis") je novozélandský papagáj. Je všežravý, požiera najmä korene, zelené časti rastlín, bobule, nektár, hmyz, malé vtáky, cicavce a zdochliny. Občas napáda aj mladé, alebo choré ovce za čo bol ľuďmi dlho prenasledovaný a zabíjaný. Od roku 1986 je prísne chráneným druhom.
Rozšírenie.
Nestor kea žije na severe a juhu západnej časti južného ostrova Nového Zélandu. Obýva najmä pohoria.
Opis.
Sfarbenie.
Hlava krk a trup je hnedo sfarbený. Vrchné krídla sú zelené a spodné krídla sú červeno-čierno sfarbené. Zobák, oči a pazúre na nohách sú sfarbené na čierno. Nohy sú sivé. 
Telo.
Jeho dĺžka je a váha 0,8 – . Z kože mú vyrastajú perá, ktoré slúžia na lietanie. Má malú hlavu a krk. Veľký chvost a krídla. Trup je veľký a má malé nohy. Na hlave má zakrívený zobák, malé oči a na hornej strane zobáka má nozdry. Na malých nohách sú ostré dlhé pazúry. 
Potrava.
Tento papagáj je všežravec. Živí sa rastlinami, larvami chrobákov, inými vtákmi (víchrovníky) a cicavcami (králiky a mladé a choré ovce), ľudské smeti, maslo, orechy, jablká, mrkva, hrozno, mango, figy, pečivo, mliečne výrobky, mleté ​​mäso a cestoviny.
Obyčajní ľudia

Obyčajní ľudia môže byť:
Medzinárodné majstrovstvá v austrálskom futbale

Medzinárodné majstrovstvá v austrálskom futbale je medzinárodné podujatie národných družstiev v austrálskom futbale, ktoré riadi komisia Australian Football League (AFL). Prvé podujatie organizovala teraz už zaniknutá Medzinárodná rada austrálskeho futbalu (IAFC). Dejiny medzinárodných majstrovstiev siahajú do roku 2002, kedy sa v Austrálii konali prvé medzinárodné majstrovstvá mužov. Ženy sa prvýkrát predstavili až na spoločnom turnaji mužov a žien v roku 2011. Podujatie prebieha s 3-ročnou periodicitou. Koná sa vždy v kolíske tohto športu, Austrálii.
Doc Shaw

Larramie Cortez "Doc" Shaw (* 24. apríl 1992 Atlanta, Georgia, USA) je americký herec, spevák a raper, známy z hrania postáv ako Malik Payne v "Tyler Perry's House of Payne" za ktorú získal cenu "Young Artist Award" v roku 2009 v kategórii najlepšia vedľajšia postava v seriáli. Shaw si taktiež zahral v pôvodných Disney Channel seriáloch ako sú "The Suite Life on Deck" a "Kráľovské dvojčatá".
Kariéra.
V druhej sérii sitkomu "The Suite Life on Deck" si zahral postavu Marcusa Littleho, mladého laureáta Grammy, ktorého kariéra sa skončila keď sa jeho pesnička predávala pod cenu. 20. augusta 2010 sa Shaw v tomto sitkome zjavil naposledy.
Shaw neskôr začal pripravovať "Pair of Kings" s Mitchelom Mussom. Shaw so svojim spievaním a rapovaním debutoval na úvodnej piesni seriálu "Pair of Kings", "Top of the World", ktorú naspieval spoločne s Mussom. Pieseň bola predstavená na Rádiu Disney v septembri 2010.
Filmografia.
Seriály
Film
BMW rad 3 (E36)

BMW E36 je tretia generácia automobilov strednej triedy radu 3, ktorú vyrábala v rokoch 1990 až 2000 nemecká automobilka BMW. Tretia generácia bola uvedená koncom roku 1990 (ako model 1991) pre Európu a koncom roku 1991 (ako model 1992) pre USA a Kanadu. E36 je nasledovníkom modelu E30 a napokon bol sám nahradený modelom E46 v modelovom roku 1999. Model E36 mal enormný predajný úspech na trhu. Položil vysokú latku pre nasledovníka E46, ktorý mal vďaka nemu úspech v nasledujúcich rokoch.
E36 bol predávaný od roku 1991 až do roku 1999. Všetky sedany, kupé a kombi (touring) radu E36 používali "Z-axle" viacprvkovú nápravu vzadu, ktorá mala pôvod v modeli BMW Z1. Karoséria typu hatchback, známa ako BMW E36/5 alebo Compact bola identická s klasickým E36, ale iba od predného nárazníka po A-stĺpik. Za účelom ušetrenia miesta, kvôli zkosenej zadnej časti, používal Compact zadné šikmé rameno nápravy na základe starého modelu E30 (tiež sa montovalo do Z3 a M Coupe), namiesto viac prvkovej nápravy Z-axle, ktorú používali všetky ostatné E36.
BMW Compact bol uvedený v roku 1995 a začal sa vyrábať vo verzii 318ti. Bol veľmi populárny v Európe, ale mal veľký neúspech v Severnej Amerike. Kombi verzia zvaná "Touring" bola predávaná v Európe od roku 1995, ale nebola dostupná v USA.
Motory DOHC boli použité v celom rade, s variabilným časovaním ventilov VANOS, ktoré bolo predstavené v roku 1993. 2,5-litrový motor M50B25 použitý v modeloch 325i bol v roku 1996 nahradený 2,8-litrovým motorom M52B28, čím bol vytvorený model 328. Ďalší 2,5-litrový radový šesťvalec M52B25 bol znovu zavedený v roku 1998 ale modely ním vybavené boli označované ako 323i.
Motoršport.
V pretekoch 24 Hours Nürburgring v roku 1998 vyhral E36 prvýkrát vôbec – verzia BMW E36 320d poháňaný naftovým motorom, ktorý nepotreboval toľko tankovacích zastávok ako jeho súperi.
Predmestská ulica

Predmestská je frekventovaná ulica v Žiline, ktorá umožňuje prístup z mestského okruhu od dôležitej križovatky pri HM Tesco do centra. Začína pri SAD Žilina a končí pri mestskom úrade.
Priebeh.
Je pokračovaním Košickej ulice (cesta I/18) a začína na križovatke s ulicou M. R. Štefánika pri SAD Žilina. Pokračuje západným smerom po križovatku s Veľkou okružnou a ulicou 1. mája, ktoré preberajú dopravný prúd k centru. Od tejto križovatky dôležitosť Predmestskej ulice výrazne klesá, nakoľko je neprejazdná a slúži len ako prístupová cesta do tichšej časti mesta.
Michal V.

Michael V. Kalafates (* okolo 1015, Paflagónia† 24. august 1042, Chios) bol byzantský cisár v rokoch 10411042. Na trón nastúpil na trón po smrti svojho strýka, cisára Michala IV. Patagónskeho. Jeho prezývka Kalafates (možno preložiť ako Utesnovač) je odvodená od zamestnania jeho otca, ktorý bol pôvodne lodný remeselník, utesňovač lodných šróbov, a neskôr sa vďaka Michalovi IV. stal admirálom. Michael bol syn Štefana a Márie, sestry Michala IV. V roku 1040 bol svojim bezdetným strýkom a cisárovnou Zoe adoptovaný a povýšený na "kaisara". Po cisárovej smrti v roku 1041 prišiel Michal so svojim druhým strýkom Konštantínom na cisársky dvor a so súhlasom jeho adoptívnej matky Zoe sa stal cisárom. Konštantín sa hneď nato stal "domestikom" a spolu zosnovali zosadenie Michalovho ďalšieho strýka, neohrozeného ministra, eunucha Jána Orfanotrofa, ktorému celý paflagónsky rod vďačil za svoj kariérny vzostup. Orfanotrofos bol zatknutý a poslaný do kláštora a Michael hneď nato zrušil viaceré jeho predošlé rozhodnutia. Podobne sa zachoval aj voči ostatným členom svojho rodu, okrem svojho strýka Konštantína. Povolal späť všetkých šľachticov a dvoranov, ktorí boli počas Orfanotrofovej vlády prenasledovaní či zatknutí. Patrili medzi nich i budúci patriarcha Michael Kerullarios a vojvoda Georgios Maniakes. Maniakes bol okamžite poslaný na juh Talianska, kde mal odraziť útok Normanov. Následne sa chcel Michal spolu s Konštantínom zbaviť aj samotnej cisárovnej Zoe, ktorú obvinil z travičstva. 18. apríla 1042 bola Zoe zatknutá a v zmanipulovanom súdnom procese vyhnaná na Princove ostrovy v Marmarskom mori. Tento krok proti legitímnej dedičke Macedónskej dynastie však už ľud Michalovi neodpustil a proti vláde neobľúbených Paflagóncov povstal. Konštantín dal preto Zoe povolať naspäť do paláca, avšak i napriek tomu ľud spokojný nebol a žiadal Michaelovu abdikáciu a dosadenieTheodory, Zoeinej mladšej sestry na trón. Theodora bola proti svojej vôli povolaná z kláštora do Konštantínopola a spolu so svojou sestrou zvolená cisárovnou. Michael po svojej abdikácie chcel ujsť, no Konštantín ho prehovoril, aby ďalej bojoval o trón. Povstalci však 21. apríla 1042 zaútočili na palác a preto Michael a Konštantín boli nútení utiecť do Studijského kláštora, kde sa dúfajúc, že sa zachránia, stali mníchmi. Krátko potom sa však v kláštore objavil malý vojenský oddiel, ktorý vyviedol Michaela aj s Konštantínom z kláštora a obaja boli oslepení. Michael bol následne vyhnaný na ostrov Chios, kde 24. augusta 1042 zomrel.
Ulica M. R. Štefánika (Žilina)

Ulica M. R. Štefánika je ulica v Žiline, vedúca z východnej časti mesta do centra. 
Priebeh.
Začína na križovatke s Predmestskou a Košickou ulicou pri SAD Žilina. Pokračuje západným smerom do centra mesta, na Námestí M. R. Štefánika križuje ulicu 1. mája, následne ulicu Daniela Dlabača a končí na Námestie A. Hlinku.
Dejiny.
V minulosti bola ulica M. R. Štefánika dôležitým dopravným koridorom, ktorým viedla doprava od Strečna (dnešná cesta I/18) cez terajšie Námestie A. Hlinku a Kálov. Tu sa napájala na dnes stále existujúce cesty Kysucká a Sasinkova, ktoré v minulosti privádzali do mesta dopravu od Čadce a Bratislavy. Neskôr bola doprava z centra mesta odklonená na Predmestskú a ulicu Veľká okružná, čím dopravný význam tejto ulice poklesol.
Veľká okružná ulica (Žilina)

Veľká okružná ulica je frekventovaná ulica v Žiline, vytvárajúca malý obchvat centra mesta zo západnej a južnej strany. Ako napovedá jej názov, v minulosti tvorila okružnú komunikáciu centra, po ktorej prúdila tranzitná doprava.
Priebeh.
Začína na križovatke s Predmestskou a ulicou 1. mája a pokračuje juhozápadným smerom. Križuje ulicu Vojtecha Spanyola, Komenského, Hálkovú (ktorá preberá hlavný dopravný prúd) a Legionársku. Končí na križovatke s Murgašovou ulicou.
Dejiny.
V minulosti bola Veľká okružná dôležitým dopravným koridorom, ktorým viedla doprava od Strečna (dnešná cesta I/18) a po Hálkovej ulici ďalej na "Rondel" a estakádu, kde sa pripájali cesty od Prievidze, Čadce a Bratislavy.
Ulica 1. mája (Žilina)

Ulica 1. mája je frekventovaná ulica v Žiline, vytvárajúca malý obchvat centra mesta z východnej strany. 
Priebeh.
Začína na križovatke s Predmestskou a ulicou Veľká okružná a pokračuje severným smerom k autobusovej stanici a k ulici P. O. Hviezdoslava. Križuje ulicu Republiky, Moyzesovu, M. R. Štefánika a Jána Milca. Vedie okrajom autobusovej stanice a končí na križovatke s ulicou P. O. Hviezdoslava.
Vasilij Ivanovič Abajev

Prof. Vasilij Ivanovič Abajev (* 3. január 1900, Kobi, Gruzínsko† 18. marec 2001, Moskva, Rusko) bol ruský jazykovedec, iranista a odborník na Osetsko (bol pôvodom Oset). Pôsobil ako profesor Jazykovedného ústavu Ruskej akadémie vied v Moskve. Venoval sa histórii, kultúre a lingvistike kaukazských národov, študoval Nartský epos Osetov.
Rázvor

Rázvor (nesprávne [bohemizmus]: "rozvor") je parameter vozidiel, označujúci vzdialenosť stredov predných a zadných kolies. Pri automobiloch je rázvor horizontálnou vzdialenosťou medzi stredom (osou) predného kolesa a stredom zadného kolesa.
Rázvor osí kolies je jedným z hlavných kritérií pri zaraďovaní automobilov do veľkostných tried.
Hálkova ulica (Žilina)

Hálkova je frekventovaná ulica v Žiline, ktorá spája Rondel s Veľkou okružnou a bližším centrom mesta pri tržnici. 
Priebeh.
Začína na križovatke Rondel a vedie severovýchodným smerom ku križovatke s ulicou Veľká okružná, ktorá preberá hlavné dopravné zaťaženie. Odtiaľ pokračuje k starej tržnici, bližšie k historickému jadru mesta, kde na križovatke s Kuzmányho a ulicou Romualda Zaymusa končí.
Dejiny.
V minulosti bola Hálkova ulica dôležitým dopravným koridorom, ktorým viedla doprava od Strečna (dnešná cesta I/18) po Veľkej okružnej ďalej na "Rondel" a estakádu, kde sa pripájali cesty od Prievidze, Čadce a Bratislavy.
Credit crunch

Credit crunch (iné názvy: credit squeeze, credit freeze; do slovenčiny niekedy prekladané ako úverová tieseň, zmrazenie úverovej aktivity bánk , zmrazenie úverov, zamrznutie úverového trhu) môže byť:&lt;br&gt;
A) v najširšom zmysle (a nepresne) náhle zníženie objemu a/alebo ponuky úverov v ekonomike najmä z dôvodov na strane bánk (resp. "ekonomický stav, v ktorom je znížená úverová aktivita" alebo "je ťažko získať úver" ), ale spravidla sa používajú rozličné užšie definície, napr:
B)zriedkavejšie a najmä pre výraz credit crunch skôr zastarano: obdobie počas ktorého/stav kedy je poskytovanie úverov obmedzené zo strany štátu, najmä stanovením úverových limitov štátom na objem úverov poskytovaných bankami, t.j. najmä stanovením úverových stropov 
Poznámky k definícii:
Príkladom pre "credit crunch" sú niektoré javy celosvetovej krízy, ktorá sa začala v roku 2007.
Credit freeze

Credit freeze môže byť:
Achali Atonis mghvime

Achali Atonis mghvime alebo Afon Čycti achapy (iné názvy: Jaskyňa Achali Atoni/Afon Čyc/Novyj Afon, Novoafonská jaskyňa; - achali atonis mghvime; abch. Афон Ҿыцтәи аҳаҧы - Afon Čycti achapy; - Novoafonskaja Peščera) je krasová jaskyňa v Abcházsku v Gruzínsku neďaleko mesta Achali Atoni. Je to jedna z najväčších jaskýň na svete s objemom vnútorného priestoru dosahujúcim približne 1 000 000 m3. Jaskyňa pozostáva z 9 hlavných dutín.
Priepasť na svahu Iverského vrchu bola dávno známa ako "Bezodná diera", no preskúmaná bola až v roku 1961 výpravou pozostávajúcou zo 4 jaskyniarov – Zuraba Tintilozova, Arsena Okrojanašviliho, Borisa Gergedava, a Giviho Smyra. 
Sprístupnili ju verejnosti v roku 1975, keď v nej postavili unikátnu podzemnú železnicu. Ročne ju navštívi približne 700 000 ľudí.
Achali Atoni

Achali Atoni alebo Afon Čyc ( – "Achali Atoni"; abch.Афон Ҿыц – "Afon Čyc"; – "Novyj Afon"; doslova "Nový Athos", historické názvy pozri nižšie) je mesto v rajóne Gudauta v Abcházsku v Gruzínsku, ležiace 22 km od Sochumi, hlavného mesta Abcházska, na pobreží Čierneho mora. Známe je najmä vďaka jaskyni rovnakého mena a starobylým kláštorom.
Historické názvy.
Mesto bolo v minulosti známe ako Nikopol, Acheisos, Anakopia, Nikopia, Nikofia, Nikopsis, Absara, Psyrccha.
Dejiny.
V miestach Achali Atoni sa od 3. storočia spomína veľké staroveké grécke prístavné mesto Anakopia. Jeho ruiny sú stále viditeľné. V 5. storočí na Iverskom vrchu, ktorý sa vypína nad mestom, Gruzínci vybudovali pevnosť. Anakopia bola hlavným mestom Abcházskeho kniežatstva na okraji Byzantskej ríše a aj Abcházskeho kráľovstva, potom ako sa archón Leon II vyhlásil za kráľa koncom 8. storočia. Neskôr sa hlavným mestom stalo Kutaisi.
Anakopia bola pričlenená k Byzantskej ríši Demetrom v roku 1033, no späť pod kontrolu Gruzíncov sa dostala v roku 1072 spolu s inými oblasťami vďaka bitke pri Mantzikerte, kde Seldžucká ríša porazila Byzantskú.
Achali Atoni zaznamenal v posledných rokoch prudký pokles počtu obyvateľov, spôsobený vojnami a odlivom Rusov po rozpade ZSSR a Gruzíncov počas vojny. V roku 1989 mal 26 636 obyvateľov, no v roku 2003 už len 1308. V roku 1989 v meste bolo 44 % Rusov, 23,1 % Abcházcov a 7,6 % Gruzíncov a iné národnosti (najmä Ukrajinci a ďalší obyvatelia ZSSR, ktorí tiež odišli).
Kláštor.
V roku 1874 ruskí mnísi z preplneného Rosikonu na hore Atos prišli na Kaukaz hľadať miesto na možné presídlenie. Báli sa, že Osmanská ríša by vyhnala Rusov z Atosu po vypuknutí hroziacej Rusko-tureckej vojny. Napokon sa usadili v meste Psyrccha v kláštore Nový Atos, ktorý tam postavili vďaka financiám od ruského cára Alexandra III. Nakoniec ale bolo ruským mníchom povolené ostať na Atose, a tak do „nového“ Atosu prišlo oveľa menej mníchov, než sa očakávalo.
V roku 1924 bol kláštor zavretý. Následne sa využíval ako sklad, turistická ubytovňa, nemocnica a múzeum. Pravoslávnej cirkvi bol vrátený v roku 1994.
Malebná krajina, v ktorej sa kláštor nachádza, kláštor spravila populárnym turistickým cieľom najmä ruských turistov v Abcházsku..
Abaka (vlákno)

Abaka alebo manilské konope je vlákno z listov a listových stopiek banánových rastlín, najmä z nepravého dužinatého kmeňa banánovníka textilného ("Musa textilis"). Má bielu alebo ľahko žltkastú farbu a vyznačuje sa predovšetkým ľahkosťou, pevnosťou, elastickosťou, trvanlivosťou a odolnosťou voči vlhkosti a vode, vďaka čomu sa využíva v lodiarskom priemysle.
Stanford R. Ovshinsky

Stanford R. Ovshinsky (* 24. november 1922, Akron, Ohio – † 17. október 2012, Bloomfield Hills, Michigan) bol americký vynálezca, vedec, držiteľ viac ako 400 patentov v priebehu posledných 50 rokov, väčšinou z oblastí energie a informatiky. Mnoho jeho vynálezov malo mnohoraké uplatnenie. Medzi najvýznamnejšie patria: environmentálne priateľské NiMH akumulátory, ktoré majú široké pužitie v laptopoch, digitálnych fotoaparátoch, mobilných telefónoch, elektrických autách, hybridných autách. Iné oblasti použitia – tenké flexibilné fotovoltaické panely, ploché obrazovky (LCD), prepisovateľné CD a DVD disky, vodíkové články, nie volatilné elektronické pamäte s premenlivou fázou. Ovshinsky odkryl vedecké pole amorfných materiálov v priebehu jeho výskuov v 40-tych a 50-tych rokoch v oblastiach – neurofyziológia, nervové choroby. Amorfné kremíkové polovodiče sa stali základom pre mnoho technologických odvetví. Ovshinsky je samouk, bez formálneho vysokoškolského vzdelania. Počas jeho celého života, jeho láska k vede a jeho sociálne presvedčenie boli hlavné motory jeho inovatívnej práce.
Ulica P. O. Hviezdoslava (Žilina)

Ulica P. O. Hviezdoslava je frekventovaná ulica v Žiline, ktorá dopravne obsluhuje autobusovú aj železničnú stanicu.
Priebeh.
Začína na križovatke s ulicou Na Horevaží (Mestský okruh a cesta I/18) a po celej dĺžke kopíruje železničnú trať Žilina – Vrútky. Ľavú stranu až po križovatku s ulicou 1. mája lemujú priemyselné podniky, pravú priestory nákladnej železničnej stanice. Hlavný dopravný prúd k autobusovej aj železničnej stanici prichádza po ulici 1. mája. 
Na ulicu P. O. Hviezdoslava (neprejazdne) vyúsťuje i ulica D. Dlabača a Národná ulica, ktorá podchodom umožňuje prístup z pešej zóny k železničnej stanici. Ulicu i tu lemuje množstvo inštitúcií a obchodných prevádzok. Pokračuje súbežne so železnicou a končí na križovatke s ulicami Kálov, Kysucká a Sasinkova pri Sade SNP.
Dingo austrálsky

Dingo austrálsky (iné názvy: pes dingo, vlk dingo, dingo; lat. "Canis dingo", "Canis lupus dingo", "Canis familiaris dingo") je austrálska psovitá šelma, väčšinou chápaná ako poddruh vlka dravého "Canis lupus dingo", niekedy ako samostatný druh "Canis dingo" alebo ako poddruh psa domáceho "Canis familiaris dingo".
Pravdepodobne vznikol zo psa domáceho počas posledných 10 000 rokov a je teraz schopný žiť v mnohých prírodných terénoch. Loví raz denne za súmraku. Loví králiky, hlodavce, malé kengury a vtáky. Príležitostne alebo v čase núdze sa živí aj ovocím, časťami rastlín a zdochlinami. Mladé samce bývajú samotárske a potulné. Dospelí dingovia obvykle tvoria ustálené svorky, ale tam, kde je populácia riedka a silno roztrúsená, žijú skôr v pároch. Pária sa v júni až auguste. Šteňatá sa narodia približne za 9 týždňov po spárení. Samici sa môže narodiť až deväť šteniat. Mláďatá sú schované v brlohu pod zemou, z ktorého prvýkrát vylezú po troch týždňoch od narodenia. Po ôsmich týždňoch opúšťajú brloh úplne. Mladých dingov na cestách najprv sprevádzajú dospelí, v troch až šiestich mesiacoch sa úplne osamostatnia.
Pôvod.
Pomocou genetickej analýzy bolo preukázané, že pes dingo sa izolovane vyvíjal v Austrálii počas asi 5 000 rokov a bol do nej pravdepodobne zavlečený pravekými ľuďmi prichádzajúcimi do Austrálie z juhovýchodnej Ázie.
Christian Burns

Christian Anthony Burns alebo Christian Burns (* 18. január, 1974, Liverpool, Spojené kráľovstvo) je britský spevák, syn Tonyho Burnsa.
Kariéra.
Burns bol členom populárnej britskej skupiny BBMak spolu s Markom Barrym a Stephenom McNallym. Skupina predala takmer tri milióny CD celosvetovo a ich pieseň „Back Here“, bola medzi Top 5 najlepších projektov vo Veľkej Británii. V Spojených štátoch sa „Back Here“ umiestnila na prvých miestach v rebríčkoch.
V roku 2003 sa kapela rozpadla a všetci členovia sa dali na sólovú kariéru. Burns neskôr začal spolupracovať s inými umelcami. V roku 2007 spolupracoval s DJ Tiëstom na piesni „In the Dark“, ktorá bola na albume „Elements of Life“. Tiež účinkoval v piesni The Power Of You s DJ Tiëstom, (pod pseudonymom Allure). Táto pieseň bola na kompilácii .
Christian Burns tiež nahral pieseň „Love and Motion“ s Bennym Benassim a „As We Collide“ s americkou speváčkou Jes brieden. Napísal piesne: „Suddenly“, „The Emergency“, „Forget Me“, na album These Hopeful Machines pre BT-ho.
S Richardom Durandom nahral pieseň „Night &amp; Day“ a „This Light Between Us“ a Neon Hero s Arminom van Buurenom. Tiež spolupracoval s umelcami ako David Guetta, Matt darey, Sebastian Ingrosso, Dirty South.
Saturnálie

Saturnálie () boli sviatky v starovekom Ríme na počesť boha Saturna, ktoré sa konali 17. decembra buď jeden deň, no v neskorších dobách sa predlžovali a najneskôr končili až 30. decembra. Bola to pamiatka na zlatý vek vlády boha Saturna.
Počas týchto sviatkov sa nepracovalo, úrady a školy boli zatvorené a všetci ľudia (vrátane otrokov) sa oddávali hostinám a veseliciam, tolerovala sa neviazanosť, ľudia sa zvykli obdarúvať najmä sviečkami, ktoré symbolizovali svetlo a teplo do nadchádzajúcich zimných dní. Otroci získali na krátku dobu rovnaký sociálny status ako ich vlastníci. Niekedy sa tieto úlohy dokonca vymieňali a páni obsluhovali svojich otrokov, samozrejme len v rámci určitých hraníc. Bohovi Saturnovi sa v chrámoch obetúvali obety na začiatku aj na konci dňa a uvoľnili sa laná, ktorými bola socha Saturna po zvyšok roka zviazaná. Pri bujarých oslavách sa hojne popíjalo víno a zvyčajne si tam účastníci volili „kráľa popíjania“ (rex bibendi). Hazard bol povolený všetkým, vrátane otrokov.
Počas Saturnálií sa nenosila tóga ako zvyčajne, ale farebné večerné šaty a všetci nosili čiapku pileus. Ľudia používali pozdrav „"Io, saturnalia!"“, čo znamená v preklade „"Ó, saturnálie!"“
Podľa niektorých názorov sa v časoch christianizácie Ríma Saturnálie premenili na Vianoce, kedy sa tiež ľudia obdarúvajú a oslavujú.
Rondel (Žilina)

Rondel je estakádna kruhová križovatka v Žiline a tvorí dôležitý dopravný uzol na mestskom okruhu.
Priebeh.
Nachádza sa na Mostnej ulici (cesta I/61, smer od Bratislavy a Popradu) a je križovatkou s Rajeckou cestou (I/64, smer od Prievidze), Hálkovou ulicou (smer centrum) a Závodskou cestou (smer Závodie a Bánová).
Rondel

Rondel môže byť:
Podnikateľský anjel

Podnikateľský anjel je označenie fyzickej osoby – investora, ktorý disponuje voľným kapitálom a ktorý zhodnocuje tým, že investuje do projektov iných podnikateľov v ranom štádiu rozvoja ich podnikania. Okrem kapitálu poskytuje podnikateľovi aj svoje know-how a kontakty.
Na Slovensku združuje podnikateľských anjelov (business angels) prvá sieť podnikateľských anjelov nazvaná Klub podnikateľských anjelov Slovenska.
Colný abandon

Colný abandon alebo abandon (z fr./angl. opustenie) je colná špekulácia, pri ktorej dovozca úmyselne deklaruje výrazne nižšiu než skutočnú cenu tovaru. Predpokladá pritom, že colný úrad tovar zabaví a túto nižšiu cenu mu preplatí. Dovozca ho potom v následnej nútenej dražbe organizovanej colným úradom cez nastrčeného prostredníka kúpi za ešte nižšiu cenu. Navyše sa tak vyhne povinnosti platiť dovozné clo.
Tchou Wan

Tchou Wan (čínskym písmom: 窦 绾, pchin-jin: Tou Wan) bola manželka Liou Šenga, čínskeho kniežaťa z dynastie Chan. 
Jej hrobku roku 1968 našli čínski vojaci s hrobkou Liou Šenga. Knieža Liou Šeng a Tchou Wan tvorili panovnícky pár. Známa je vďaka svojmu pohrebnému jadeitovému odevu.
Náčelník Generálneho štábu Ozbrojených síl Slovenskej republiky

Náčelník Generálneho štábu Ozbrojených síl Slovenskej republiky je najvyššia vojenská funkcia v Ozbrojených silách Slovenskej republiky. Velí v rozsahu svojej pôsobnosti Generálnemu štábu Ozbrojených síl Slovenskej republiky a Ozbrojeným silám Slovenskej republiky. Pre túto funkciu je plánovaná najvyššia vojenská dôstojnícka hodnosť generál.
Od 7. mája 2018 je náčelníkom generálporučík Daniel Zmeko. Vymenovaný bol 26. apríla 2018. Predošlým náčelníkom bol od 6. mája 2014 Generál Milan Maxim Jeho funkčné obdobie skončilo 6. mája 2018.
Zástupcum náčelníka Generálneho štábu Ozbrojených síl SR je od roku 2020 generálporučík Ľubomír Svoboda. Funkciu zástupcu náčelníka Generálneho štábu Ozbrojených síl SR - náčelník štábu vykonáva od 1. mája 2022 generálmajor Peter Babiar.
Postavenie.
Velenie ozbrojeným silám je proces, v ktorom Náčelník Generálneho štábu Ozbrojených síl Slovenskej republiky vydáva v rozsahu svojej pôsobnosti vojenské rozkazy na zabezpečenie plnenia úloh ozbrojených síl. Velenie ozbrojeným silám odborne, organizačne a technicky zabezpečuje Generálny štáb. Na čele Generálneho štábu je náčelník Generálneho štábu, ktorý velí Ozbrojeným silám. Náčelníka generálneho štábu vymenúva a odvoláva prezident Slovenskej republiky na návrh vlády. Je podriadený ministrovi obrany, ktorému zodpovedá za výkon svojej funkcie.
Náčelník Generálneho štábu je vymenovaný na štyri roky; vymenovanie je obmedzené najviac na dve funkčné obdobia nasledujúce za sebou.
Práva.
Náčelník Generálneho štábu má počas vykonávania funkcie právo na bezplatné používanie jedného služobného motorového vozidla s prideleným vodičom alebo bez neho na vykonávanie funkcie alebo v súvislosti s ňou a na poskytnutie a používanie jedného služobného mobilného telefónu na zabezpečenie dosiahnuteľnosti v čase vykonávania funkcie. Limit bezplatného používania služobného mobilného telefónu určuje minister obrany. Peňažné náležitosti náčelníka generálneho štábu, ako aj nároky vyplývajúce zo služobného pomeru určuje minister obrany podľa osobitných predpisov.
Poznámka.
Pri bežnej komunikácii sa pre oficiálny výraz "Náčelník Generálneho štábu Ozbrojených síl Slovenskej republiky" používa skratka "N GŠ OS SR".
Externé odkazy.
Jednotný automatizovaný systém právnych informácií
Si-an

Si-an (čínskym písmom: 西安, pchin-jin: Xī'ān - doslova "západný mier") je hlavné mesto čínskej provincie Šen-si. Žije tu asi 8 miliónov ľudí.
Mesto bolo počas väčšiny svojich viac ako tritisíc ročných dejín známe aj pod menom Čchang-an (čínsky: 長安, pchin-jin: Chang-an), čo znamená "večný mier". Premenované bolo na Si-an počas dynastie Ming. Je jedným z najstarších miest čínskej histórie. V blízkosti mesta je terakotová armáda, hrobka cisára Čchin Š’-chuang-tiho, ktorá je od roku 1987 zaradená medzi pamiatky UNESCO. Si-an bolo pod rôznymi menami hlavným mestom Číny v rade významných období Číny, menovite za vlády dynastií Čou, Čchin, Chan, Suej a Tchang. Mesto bolo začiatkom a vstupným bodom Hodvábnej cesty. 
Od 90. rokov 20. storočia sa v rámci hospodárskeho vzostupu Číny Si-an znovu zrodilo ako významné kultúrne, priemyselné a vzdelávacie centrum severozápadnej Číny. Je významným strediskom čínskej vedy a výskumu zbrojného a kozmického priemyslu.
Peter Kopecký (hokejista)

Peter Kopecký (* 19. január 1989) je slovenský hokejový útočník. Hráva na pozícii centra.
Klubový hokej.
Peter Kopecký je odchovancom klubu MHK Dubnica nad Váhom. Svoju premiéru v seniorskom hokeji absolvoval v sezóne 2007/08, keď nastúpil v extralige za reprezentáciu do 20 rokov na 12 stretnutí. V tejto sezóne odohral medzi mužmi ešte jedno stretnutie v 1. lige v drese HC Dukla Senica proti mužstvu ŠHK 37 Piešťany. V tomto stretnutí zaznamenal 1 gól a na ďalšie 2 prihral. Ďalších 40 stretnutí odohral za trenčianskych juniorov. V ďalšej sezóne odohral za reprezentáciu do 20 rokov v extralige 35 stretnutí. V tejto sezóne si zahral aj na Majstrovstvách sveta do 20 rokov, kde obliekol reprezentačný dres v 7 stretnutiach. Ďalšie tri sezóny hrával extraligu za Duklu Trenčín. V sezóne 2012/13 vystriedal v extralige až tri kluby. Sezónu začal v Trenčíne, neskôr hral v Banskej Bystrici a dokončil ju v Žiline. Pred sezónou 2013/14 podpísal zmluvu s francúzskym klubom Val Vanoise, ktorý hrá tretiu najvyššiu francúzsku súťaž. Po jednej sezóne vo Francúzsku prestúpil do nórskeho klubu Nes Ishockeyklubb v 1. divízii, čo je 2. nórska liga. Po skončení sezóny v Nórsku si išiel predĺžiť sezónu na Nový Zéland, kde podpísal zmluvu s klubom Canterbury Red Devils. Sezónu 2015/16 opäť odohral v drese nórskeho klubu Nes Ishockeyklubb.
Kengura svižná

Kengura svižná (, staršie ) je druh z rodu "Notamacropus" (resp. "Macropus" v širšom zmysle) z čeľade kengurovité.
Je to stredne veľká, dosť štíhla kengura, ktorá sa dá spoznať podľa červenohnedej hornej časti tela, zreteľne kontrastujúcej so svetlou spodnou časťou.Na slovensku ju môžete nájsť v národnej Zoo v Bojniciach.
Výskyt.
Vyskytuje sa v tropickej severnej Austrálii, od severného Queenslandu až po sever Západnej Austrálie. Nezachádza však príliš ďaleko do suchých oblastí vnútrozemia, je typickým obyvateľom tropických stromových saván a trávnatých biómov so stromovým porastom. Stretneme sa s ňou aj v južnej časti Novej Guiney.
Základné údaje.
- samce: 20 kg
- samice: 12 kg
Zaujímavosti.
Patrí k najpočetnejším väčším kengurám, žijúcim vo vlhkých tropických oblastiach Austrálie. Rada sa zdržiava v blízkosti riek. Ako pri všetkých kengurách sa maličké, slepé a holé mláďa, vlastne embryo, rodí už mesiac po oplodnení. Potom vlastnými silami vlezie do matkinho vaku, mieri pri tom hore a keď nájde prsia, ústa okolo bradavky zrastú. Zostáva sedem až osem mesiacov vo vaku a využíva ho potom ešte niekoľko mesiacov ako útočisko. Pretože je pripravených ešte niekoľko náhradných oplodnených vajíčok, začne sa v prípade, že mláďa zomrie, veľmi skoro vyvíjať jedno z nich.
Majstrovstvá sveta v podhladinovom hokeji

Majstrovstvá sveta v podhladinovom hokeji je najvyššie podujatie národných družstiev v podhladinovom hokeji, ktoré riadi Svetová konfederácia činností pod vodou (CMAS). Jeho dejiny siahajú do roku 1980, kedy sa v Kanade konal prvý turnaj majstrovstiev sveta, vtedy len v mužskej kategórii. O 4 roky neskôr sa v USA konali už majstrovstvá sveta aj v ženskej kategórii. Prebiehajú s 2-ročnou periodicitou. Dominujú v nich krajiny Južnej pologule a Západnej Európy.
Dingo

Dingo je slovenské rodové meno:
Silvy De Bie

Silvy De Bie (* 4. január 1981, Heist-op-den-Berg, Belgicko) je speváčka a tanečníčka v popovej skupine Sylver. Pochádza z flámskej časti Belgicka a je tiež flámskej národnosti. 
Kariéra.
Silvia De Bie spievala pesničku Ben od Michaela Jacksona, vo flámskej TV šou (Kinderacademie) (detská akadémia). Bol to zábavný program, kde deti medzi 4 až 12 rokmi mohli prezentovať svoje predstavenie (spevácke alebo tanečné vystúpenie, predniesť báseň, a podobne). S piesňou Ben mala taký úspech, že nezávislé nahrávacie štúdio jej ponúklo zmluvu. následne pod názvom "Silvy Melody" nahrávala niektoré piesne (vrátane holandskej verzie Ben) už ako samostatný umelec alebo s inými známymi belgickými spevákmi. Mnoho jej piesní sa umiestnilo v TOP 10 belgickej hitparády. Jej kariéru ako detskej hviezdy zastavilo náhle v roku 1994 belgické právo. Súd rozhodol, že porušila zákon o detskej práci, ktorá je v Belgicku zakázaná.
V roku 2000 sa Silvia stala speváčkou v tanečnej skupine "Liquid feat", v roku 2001 bolo meno skupiny zmenené na Sylver. Vzniklo podľa jej mena Silvy De Bie. Jej prezývka je totiž Sylver. Mimo toho vystupovala tiež samostatne.
V roku 2001 pracovala aj s MNC, s ktorým vydala cover verziu piesne od skupiny Eurythmics "Sweet Dreams". Pracovala tiež s tanečnou skupinou Milk Inc. (v preklade "Mlieko s.r.o."); kamaráti sa so speváčkou Linda Mertens. V roku 2004 sa pieseň "I Don´t Care came out" ako singel dostala do belgickej TOP 10. 
Diskografia.
Medzi najznámejšie piesne Silvy De Bie patria: 
Silva De Bie vystupuje mimo Belgicka často aj v Nemecku. Piesne spieva po anglicky, flámsky a nemecky. 
Súkromný život.
29. apríla 2006 sa vydala za svojho marockého snúbenca Khalida Boujida, ktorého spoznala päť rokov predtým na diskotéke. V marci 2007 oficiálne potvrdili, že spoločne očakávajú narodenie ich prvého dieťaťa. 7. novembra 2007 priviedla na svet svoju dcéru: Noor (arabský preklad znamená „svetlo"). V júni 2008 sa dostalo na verejnosť, že sa manželský pár definitívne rozišiel.
Majstrovstvá Európy v podhladinovom hokeji

Majstrovstvá Európy v podhladinovom hokeji je najvyššie európskym podujatie národných družstiev v podhladinovom hokeji, ktoré riadi Svetová konfederácia činností pod vodou (CMAS). Jeho dejiny siahajú do roku 1985, kedy sa v Spojenom kráľovstve konali prvé majstrovstvá Európy, v mužskej aj ženskej kategórii súčasne. Prebiehajú s 2-ročnou periodicitou. Dominujú v nich krajiny Západnej Európy.
Abandonácia

Abandonácia (z fr.) je odvoz a likvidácia nepotrebných alebo poškodených výstavných exponátov po skončení výstavy.
Abaševská kultúra

Abaševská kultúra je kultúra bronzovej doby, ktorá bola rozšírená v lesostepnej oblasti Povolžia – v údoliach riek Volga a Kama, severne od Samary a na južných úpätiach Uralu. Klasicky je datovaná približne do obdobia rokov 25001900 pred Kr., podľa rádiokarbónovej metódy datovania existovala približne v období rokov 21401740 pred Kr. Názov získala podľa mohylníka objaveného v roku 1925 v dedine Abaševo v Čuvašskej autonómnej sovietskej socialistickej republike (dnes Čuvašská republika) v Sovietskom zväze (dnes Rusko). Medzi ďalšie náleziská patria lokality Algaši, Pepkino, Tochmejevsk, Vilavatovo a i.
Nositelia kultúry sa živili chovom dobytka, oviec, kôz a poľnohospodárstvom. Mŕtvych pochovávali v mohylách budovaných často na vyvýšených miestach na brehoch riek. Mohylníky boli tvorené skupinami s dvomi až 50 (príp. aj viacerými) mohylovými násypmi. Pod väčšími mohylami bolo niekoľko hrobov (napr. v Abaševe 15), pod menšími dva až štyri hroby, malé ukrývali iba jeden hrob. Používali kostrový pohrebný rítus, telá mŕtvych ukladali v skrčenej polohe na chrbte, zriedkavejšie na boku a vo vystretej polohe, pričom hrobové jamy často vykladali a zakrývali drevom. V niektorých hroboch bola nájdená keramika (zdobená geometrickými motívmi), medené artefakty (najmä nože, šidlá, hroty šípov, dýky, sekery, náramky, prstene, ozdoby odevu), antropomorfná plastika, kožené alebo kožušinové čiapky (ženské pokrývky hlavy) bohato zdobené medenými záveskami a nášivkami, ako aj prvé výrobky z bronzu.
Abaševská kultúra mala významný podiel na vzniku vyspelej kultúry Sintašta a jej bronzovej metalurgie.
Ԁ

Ԁ (minuskula: ԁ) je v súčasnosti už nepoužívané písmeno cyriliky.
Používalo sa medzi rokmi 1920 a 1930 na zápis komijčiny (Molodcovova azbuka) a ďalej na zápis mordvianskych jazykov. Písmeno zachycovalo rovnakú hlásku ako písmeno Д.
Ԃ

Ԃ (minuskula: ԃ) je v súčasnosti už nepoužívané písmeno cyriliky.
Používalo sa medzi rokmi 1920 a 1930 na zápis komijčiny (Molodcovova azbuka) a ďalej na zápis mordvianskych jazykov. Výslovnosť písmena približne zodpovedá výslovnosti hlásky zachycovanej v slovenčine písmenom "ď".
Kruhovka

Kruhovka môže byť:
Ӂ

Ӂ (minuskula: ӂ) je v súčasnosti už nepoužívané písmeno cyriliky.
Je to variant písmena Ж. Používalo sa na zápis moldavčiny a gagauzštiny. Obidva jazyky prešli na zápis latinkou, preto sa písmeno prestalo oficiálne používať. Písmeno zachytávalo rovnakú hlásku ako písmeno Ӝ v udmurtčine, ako písmeno Џ v srbčine, ako písmeno Ҷ v tadžičtine, ako písmeno Ӌ v chakaštine, alebo ako v minulosti používané písmeno Ҹ v azerbajdžančine.
Grigol Abašidze

Grigol Abašidze (* 19. júl 1914, Zeda Rgani, Gruzínsko† 29. júl 1994, Tbilisi) bol gruzínsky básnik, prozaik a verejný činiteľ. Pracoval ako redaktor. Okrem vlastnej tvorby i prekladal. Hrdina socialistickej práce (1974).
Dielo.
V slovenčine mu vyšli:
V českom jazyku vyšli jeho romány:
Slovenské a české preklady sú robené z ruských prekladov jeho gruzínskych originálov.
Ԅ

Ԅ (minuskula: ԅ) je v súčasnosti už nepoužívané písmeno cyriliky.
Používalo sa medzi rokmi 1920 a 1930 na zápis komijčiny (Molodcovova azbuka) a ďalej na zápis mordvianskych jazykov. Výslovnosť písmena približne zodpovedá výslovnosti písmena ź (patalizované z) v poľštine.
Róbert Brandis

 
Róbert Brandis (* 27. september 1988) je bývalý slovenský hokejový útočník hrajúci na pozícii centra. Je odchovancom klubu MHK Dubnica nad Váhom.
Klubový hokej.
Róbert Brandis začínal s hokejom v klube MHK Dubnica nad Váhom. Hráva na pozícii centra. Ročník 2006/07 začal v juniorskom tíme MHK Dubnica nad Váhom, ale dokončil ho v susednom klube Dukla Trenčín. Nastúpil aj vo finále juniorskej Extraligy proti klubu HK Spišská Nová Ves. Pred sezónou 2007/08 odišiel do zámoria, kde pôsobil v juniorskej hokejovej lige WHL v tíme Brandon Wheat Kings za ktorý nastúpil na 24 stretnutí. Následne počas sezóny prestúpil do klubu Saskatoon Blades v ktorom drese odohral ešte 4 stretnutia. &lt;br&gt; 
Od novej sezóny sa vrátil späť na Slovensko. Zmluvu podpísal s klubom v MsHK Žilina a tiež vypomáhal klubu z 1. hokejovej ligy SR HK 95 Považská Bystrica. Sezónu 2009/10 odohral v 2. hokejovej lige SR, kde hrával za rodnú Dubnicu nad Váhom. V ďalšej sezóne hrával tiež za klub MHK Dubnica nad Váhom v 2. hokejovej lige. V 5 stretnutiach nastúpil aj v 1. hokejovej lige za klub HK Brezno. Po tom, čo klub MHK Dubnica nad Váhom nepostúpil do nadstavbovej časti, dohral sezónu v klube AHK MI Ružinov Bratislava, ktorý sa do nadstavbovej časti prebojoval. V drese AHK MI Ružinov si tak predĺžil sezónu o ďalších 8 stretnutí. Ďalšiu sezónu odohral v Dubnici nad Váhom a pred sezónou 2012/13 podpísal zmluvu so Španielskym klubom CG Puigcerdá, kde odohral celý ročník. Pred sezónou 2013/14 sa vrátil do klubu MHK Dubnica nad Váhom, ktorá mala postupové ambície. Počas tejto sezóny si zahral aj v 4 zápasoch v 1. hokejovej lige za klub HC Topoľčany. Sezónu 2014/15 začal v klube MHK Dubnica nad Váhom, ktorá po neúspešnej barážovej sérii o 1. hokejovú ligu s klubom HC Topoľčany, naďalej pôsobila len v 2. hokejovej lige. Sezónu, ale dokončil v tíme HC Mikron Nové Zámky, ktorý mal za cieľ postup do 1. hokejovej ligy. V ich drese odohral 7 stretnutí v 2. hokejovej lige a 23 stretnutí v MOL lige v ktorej klub súčasne pôsobil. Po sezóne z klubu odišiel. Vráti sa späť do Dubnice nad Váhom. Počas leta sa, ale pre zmeny v klube MHK Dubnica nad Váhom rozhodlo, že v sezóne 2015/16 klub nebude mať seniorské mužstvo. Róbert Brandis tak tento ročník vynechal. Odohral len dve stretnutia za HC Topoľčany v 1. hokejovej lige.
Od sezóny 2016/17 klub MHK Dubnica nad Váhom obnovil seniorské mužstvo a Róbert Brandis sa stal jeho súčasťou. S klubom vyhral 2. hokejovú ligu SR a tiež postup do 1. hokejovej ligy SR. V klube sa stal najlepším strelcom a zároveň najproduktívnejším hráčom v kanadskom bodovaní. Po postupe MHK Dubnica nad Váhom do 1. hokejovej ligy sa Róbert Brandis rozhodol ukončiť aktívnu činnosť.
Draft.
Róbert Brandis bol draftovaný do zámorskej juniorskej súťaže CHL v druhom kole zo 66. miesta. Vybral si ho klub Saskatoon Blades, ktorý hráva v rámci juniorskej ligy CHL súťaž WHL.
Ԇ

Ԇ (minuskula: ԇ) je v súčasnosti už nepoužívané písmeno cyriliky.
Používalo sa medzi rokmi 1920 a 1930 na zápis komijčiny (Molodcovova azbuka) a ďalej na zápis Mordvianskych jazykov. Výslovnosť písmena približne zodpovedá výslovnosti digrafu "dz" či "dž".
Ҝ

Ҝ (minuskula: ҝ) je v súčasnosti oficiálne už nepoužívané písmeno cyriliky.
Je to variant písmena К. Používalo sa medzi rokmi 1958 a 1991 na zápis azerbajdžančiny. V roku 1991 azerbajdžančina oficiálne prešla na zápis latinkou.
Ԛ

Ԛ (minuskula ԛ) je v súčasnosti už nepoužívané písmeno cyriliky.
Používalo sa na zápis kurdčiny a abcházštiny. Jeho tvar sa v minuskulnom aj majuskulnom variante zhoduje s tvarom písmena Q v latinke. Písmeno zachycovalo rovnakú hlásku ako písmeno Ҡ v baškirčine, písmeno Ӄ v chantyjčine a čukotčine, písmeno Қ v turkických jazykoch a písmeno Ԟ v aleutčine.
Ԉ

Ԉ (minuskula: ԉ) je v súčasnosti už nepoužívané písmeno cyriliky.
Používalo sa medzi rokmi 1920 a 1930 na zápis komijčiny (Molodcovova azbuka). Výslovnosť písmena zodpovedá výslovnosti srbského písmena Љ.
Ԡ

Ԡ (minuskula: ԡ) je v súčasnosti oficiálne už nepoužívané písmeno cyriliky.
Je to variant písmena Л. Používalo sa na zápis čuvaštiny a abcházštiny.
Ԕ

Ԕ (minuskula: ԕ) je v súčasnosti už nepoužívané písmeno cyriliky. Používalo sa na zápis mordvianskych jazykov.
Ԣ

Ԣ (minuskula: ԣ) je v súčasnosti oficiálne už nepoužívané písmeno cyriliky.
Je to variant písmena Н. Používalo sa na zápis čuvaštiny.
Ԋ

Ԋ (minuskula: ԋ) je v súčasnosti už nepoužívané písmeno cyriliky.
Používalo sa medzi rokmi 1920 a 1930 na zápis komijčiny (Molodcovova azbuka) a ďalej na zápis mordvianskych jazykov. Výslovnosť písmena zodpovedá výslovnosti srbského písmena Њ.
Rondo

Rondo alebo rondó (staršie aj "rondeau") môže byť:
Rondo môže byť aj obrat lode o 180° po približne kruhovej dráhe.